ꦏꦺꦴꦩꦺꦠ꧀

ꦏꦺꦴꦩꦺꦠ꧀/ꦭꦶꦤ꧀ꦠꦁꦏꦺꦩꦸꦏꦸꦱ꧀(ꦱꦶꦩ꧀ꦧꦺꦴꦭ꧀: 16px|☄)ꦥꦸꦤꦶꦏꦧꦼꦤ꧀ꦝꦄꦏꦱꦲꦶꦁꦏꦁꦩꦺꦩ꧀ꦥꦼꦂꦄꦱ꧀ꦠꦺꦫꦺꦴꦲꦶꦢ꧀꧈ꦤꦔꦶꦁꦩꦺꦃꦱꦢꦪꦏꦢꦥꦸꦂꦱꦏꦶꦁꦒꦱ꧀(ꦏꦂꦧꦺꦴꦤ꧀ꦢꦶꦎꦏ꧀ꦱꦶꦢ꧈ꦩꦺꦠꦤ꧈ꦲꦮ)ꦭꦤ꧀ꦊꦧꦸꦲꦶꦁꦏꦁꦧꦼꦏꦸ꧉ꦏꦺꦴꦩꦺꦠ꧀ꦤ꧀ꦝꦂꦧꦺꦤꦶꦎꦂꦧꦶꦠ꧀ꦲꦸꦠꦮꦶꦭꦶꦤ꧀ꦠꦱꦤ꧀ꦲꦶꦁꦏꦁꦧꦼꦤ꧀ꦠꦸꦏꦶꦥꦸꦤ꧀ꦌꦭꦶꦥ꧀ꦱ꧀꧈ꦭꦁꦏꦸꦁꦭꦺꦴꦚ꧀ꦗꦺꦴꦁꦭꦤ꧀ꦢꦮꦠꦶꦤꦶꦩ꧀ꦧꦁꦎꦂꦧꦶꦠ꧀ꦥ꧀ꦭꦤꦶꦠ꧀꧉ꦭꦶꦤ꧀ꦠꦁꦏꦼꦩꦸꦏꦸꦱ꧀ꦲꦶꦁꦏꦁꦥꦢꦁꦩꦼꦱ꧀ꦛꦶꦤꦶꦥꦸꦤ꧀ꦤꦫꦶꦏ꧀ꦏꦮꦶꦒꦠꦺꦴꦱꦤ꧀ꦠꦶꦪꦁꦏꦛꦃ꧉

ꦕꦶꦫꦶꦥ꦳ꦶꦱꦶꦏ꧀
꧋ꦤꦭꦶꦏꦭꦶꦤ꧀ꦠꦁꦏꦼꦩꦸꦏꦸꦱ꧀ꦚꦼꦭꦏꦶꦥꦺꦫꦔꦤ꧀ꦊꦧꦼꦠ꧀ꦠꦠꦱꦸꦂꦪ꧈ꦫꦢꦶꦪꦱꦶꦱꦏꦶꦁꦱꦽꦔꦺꦔꦺꦚ꧀ꦗꦭꦫꦶꦭꦥꦶꦱꦤ꧀ꦌꦱ꧀ꦥꦭꦶꦁꦚ꧀ꦗꦮꦶꦔꦸꦮꦥ꧀꧈ꦄꦫꦸꦱ꧀ꦊꦧꦸꦭꦤ꧀ꦒꦱ꧀ꦲꦶꦁꦏꦁꦏꦲꦱꦶꦭꦏꦺꦤ꧀ꦩ꧀ꦧꦼꦤ꧀ꦠꦸꦏ꧀ꦱꦼꦠꦸꦁꦒꦭꦶꦁꦄꦠ꧀ꦩꦺꦴꦱ꧀ꦥ꦳ꦺꦂꦲꦶꦁꦏꦁꦲꦒꦼꦁꦤꦔꦶꦁꦠꦶꦥꦶꦱ꧀ꦱꦔꦺꦠ꧀ꦲꦶꦁꦱꦻꦴꦧꦼꦔꦶꦥꦸꦤ꧀ꦏꦺꦴꦩꦺꦠ꧀‌꧈ꦏꦱꦼꦧꦠ꧀ꦕꦺꦴꦩꦄꦲꦏꦶꦧꦠ꧀ꦠꦼꦏꦤꦤ꧀ꦫꦢꦶꦪꦱꦶꦱꦽꦔꦺꦔꦺꦭꦤ꧀ꦄꦔꦶꦤ꧀ꦱꦽꦔꦺꦔꦺꦲꦶꦁꦕꦺꦴꦩꦥꦸꦤꦶꦏ꧈ꦏꦢꦥꦸꦂꦧꦸꦤ꧀ꦠꦸꦠ꧀ꦫꦏ꧀ꦱꦱꦲꦶꦁꦏꦁꦤꦼꦧꦶꦲꦶꦱꦽꦔꦺꦔꦺ꧉

꧋ꦕꦺꦴꦩꦭꦤ꧀ꦧꦸꦤ꧀ꦠꦸꦠ꧀ꦭꦶꦤ꧀ꦠꦁꦏꦼꦩꦸꦏꦸꦱ꧀ꦩ꧀ꦧꦭꦶꦏꦏꦺꦤ꧀ꦕꦲꦾꦱꦽꦔꦺꦔꦺꦭꦤ꧀ꦱꦒꦺꦣ꧀ꦏꦥꦶꦂꦱꦤꦶꦱꦏꦶꦁꦧꦸꦩꦶꦩꦤꦮꦶꦭꦶꦤ꧀ꦠꦁꦏꦼꦩꦸꦏꦸꦱ꧀ꦥꦸꦤꦶꦏꦕꦼꦏꦥ꧀ꦕꦼꦭꦏ꧀꧈ꦧꦸꦤ꧀ꦠꦸꦠꦶꦥꦸꦤ꧀ꦧꦺꦤ꧀ꦠꦼꦤ꧀ꦧꦺꦤ꧀ꦠꦼꦤ꧀ꦮꦸꦗꦸꦣ꧀ꦭꦤ꧀ꦲꦸꦏꦸꦫꦤꦶꦥꦸꦤ꧀꧈ꦱꦤ꧀ꦱꦪꦕꦼꦭꦏ꧀ꦭꦶꦤ꧀ꦠꦁꦏꦼꦩꦸꦏꦸꦱ꧀ꦏꦱꦼꦧꦠ꧀ꦏꦭꦶꦪꦤ꧀ꦱꦽꦔꦺꦔꦺ꧈ꦱꦤ꧀ꦱꦪꦢꦮꦧꦸꦤ꧀ꦠꦸꦠꦶꦥꦸꦤ꧀꧈ꦮꦺꦴꦤ꧀ꦠꦺꦤ꧀ꦲꦸꦒꦶꦭꦶꦤ꧀ꦠꦁꦏꦼꦩꦸꦏꦸꦱ꧀ꦲꦶꦁꦏꦁꦧꦺꦴꦠꦼꦤ꧀ꦤ꧀ꦝꦂꦧꦺꦤꦶꦧꦸꦤ꧀ꦠꦸꦠ꧀꧈

ꦕꦶꦫꦶꦎꦂꦧꦶꦠ꧀
꧋ꦭꦶꦤ꧀ꦠꦁꦏꦼꦩꦸꦏꦸꦱ꧀ꦩꦏꦥꦶꦁꦏꦥꦶꦁꦔꦸꦧꦺꦔꦶꦱꦽꦔꦺꦔꦺ꧈ꦤꦔꦶꦁꦥꦼꦫꦺꦢꦫꦤꦶꦥꦸꦤ꧀ꦩ꧀ꦧꦼꦠꦲꦏꦺꦤ꧀ꦮꦼꦏ꧀ꦢꦭ꧀ꦲꦶꦁꦏꦁꦭꦩꦶ꧉ꦭꦶꦤ꧀ꦠꦁꦏꦼꦩꦸꦏꦸꦱ꧀ꦢꦶꦥꦸꦤ꧀ꦧꦺꦤ꧀ꦠꦼꦤꦏꦺꦤ꧀ꦩꦶꦠꦸꦫꦸꦠ꧀ꦉꦤ꧀ꦠꦔꦤ꧀ꦮꦼꦏ꧀ꦢꦭ꧀ꦎꦂꦧꦶꦠ꧀ꦲꦶꦥꦸꦤ꧀꧈ꦉꦤ꧀ꦠꦔꦤ꧀ꦮꦼꦏ꧀ꦢꦭ꧀ꦕꦼꦤ꧀ꦢꦏ꧀ꦥꦸꦤꦶꦏꦏꦶꦫꦁꦱꦏꦶꦁ꧇꧒꧐꧐꧇ꦠꦲꦸꦤ꧀ꦭꦤ꧀ꦉꦤ꧀ꦠꦔꦤ꧀ꦮꦼꦏ꧀ꦢꦭ꧀ꦲꦶꦁꦏꦁꦫꦺꦴꦮꦥꦸꦤꦶꦏꦭꦁꦏꦸꦁꦱꦏꦶꦁ꧇꧒꧐꧐꧇ꦠꦲꦸꦤ꧀꧈ꦭꦸꦩꦿꦲꦺ꧈ꦮꦸꦗꦸꦣ꧀ꦎꦂꦧꦶꦠ꧀ꦭꦶꦤ꧀ꦠꦁꦏꦼꦩꦸꦏꦸꦱ꧀ꦥꦸꦤꦶꦏꦌꦭꦶꦥ꧀ꦱ꧀꧈

ꦏꦺꦴꦩꦺꦠ꧀ꦩꦶꦱꦸꦮꦸꦂ
ꦮꦺꦴꦤ꧀ꦠꦼꦤ꧀ꦱꦥꦺꦫꦔꦤ꧀ꦏꦺꦴꦩꦺꦠ꧀ꦲꦶꦁꦏꦁꦩꦶꦱꦸꦮꦸꦂ꧈ꦲꦸꦩ꧀ꦥꦩꦶꦤꦶꦥꦸꦤ꧀:
 ꦏꦺꦴꦩꦺꦠ꧀ꦲꦭ꧀ꦭꦺꦲꦶ꧈ꦩꦸꦚ꧀ꦕꦸꦭ꧀꧇꧗꧖꧇ꦠꦲꦸꦤ꧀ꦱꦼꦥꦶꦤ꧀ꦝꦃ꧉
 ꦏꦺꦴꦩꦺꦠ꧀ꦮꦺꦱ꧀ꦠ꧀
 ꦏꦺꦴꦩꦺꦠ꧀ꦲꦺꦤ꧀ꦏꦺ꧈ꦩꦸꦚ꧀ꦕꦸꦭ꧀ꦠꦶꦒꦁꦠꦲꦸꦤ꧀ꦱꦼꦥꦶꦤ꧀ꦝꦃ
 ꦏꦺꦴꦩꦺꦠ꧀ꦲꦾꦏꦸꦠꦏꦺ
 ꦏꦺꦴꦩꦺꦠ꧀ꦲꦭꦺꦧꦺꦴꦥ꧀ꦥ꧀

Kategori:Tata Surya
*
Kategori:Artikel mawa basa krama
Kategori:ꦲꦏ꧀ꦱꦫꦗꦮ